Nomavas purvs (dabas liegums)
Nomavas purvs ir 1987. gadā dibināts dabas liegums Sēlijā, Jēkabpils novadā. Ietilpst Natura 2000 teritorijā. Individuālo aizsardzības un izmantošanas noteikumu projekts izveidots 1993. gada 2. martā un paredz virkni ierobežojumu, aizliedzot izmantot citzemju sugas meža atjaunošanā un ieaudzēšanā, nosusināt purvus, mežaudzes slapjās minerālaugsnēs un slapjās kūdras augsnēs, lietot ūdensputnu medībās šāviņus, kas satur svinu, ierīkot purvos dzērveņu plantācijas, iegūt derīgos izrakteņus u.c.